厄颇茜大宅(英文：Apsley House）是英国首都伦敦个一个有名宅邸，具体位置立在海德公园个东南面，海德公园角地下铁出来弗远个场化。迭个邸宅是1771年为厄颇茜爵爷修造个，后势来转手到了威灵顿公爵手浪，成为这位国家英雄搭名将个府邸。乃朝，此地收藏老多威灵顿公爵有关个个人物品搭油画，反映出拿破仑战争辰光个波澜壮阔搭历史动荡。邸宅个底楼楼梯口有一尊邪气大个拿破仑雕塑，听讲是波旁王朝复辟之后，路易十八送把威灵顿公爵当做纪念品个。